15.6.2012 Jurnalul Oficial al Uniunii Europene L 154/1 (Acte fără caracter legislativ) ACORDURI INTERNAȚIONALE DECIZIA 2012/308/PESC A CONSILIULUI din 26 aprilie 2012 privind aderarea Uniunii Europene la Tratatul de prietenie și cooperare în Asia de Sud-Est CONSILIUL UNIUNII EUROPENE, având în vedere Tratatul privind Uniunea Europeană, în special articolul 37 coroborat cu articolul 31 alineatul (1), având în vedere Tratatul privind funcționarea Uniunii Europene, în special articolele 209 şi 212, coroborate cu articolul 218 alineatul (6) litera (a) și alineatul (8) al doilea paragraf, având în vedere propunerea comună a Înaltului Reprezentant al Uniunii pentru afaceri externe şi politica de securitate şi a Comisiei Europene, având în vedere aprobarea Parlamentului European, întrucât: (1) Tratatul de prietenie și cooperare din Asia de Sud-Est („tratatul) a fost semnat la 24 februarie 1976 de Republica Indonezia, Malaysia, Republica  Filipine, Republica Singapore şi Regatul Thailandei. De la data semnării, următoarele țări au devenit de asemenea semnatare ale tratatului: Statul Brunei Darussalam, Regatul Cambodgia, Republica Democrată Populară Laos, Birmania/Myanmar, Republica Socialistă Vietnam, Statul Independent Papua-Noua Guinee, Republica Populară Chineză, Republica India, Japonia, Republica Islamică Pakistan, Republica Coreea, Federaţia Rusă, Noua Zeelandă, Mongolia, Uniunea  Australiană, Republica Franceză, Republica Democratică a Timorului de Est, Republica Populară Bangladesh, Republica Demo- cratică Socialistă Sri Lanka, Republica Populară Democrată  Coreeană, Statele  Unite ale  Americii, Republica Turcia și Canada. Tratatul își propune să promoveze pacea, stabilitatea și cooperarea în regiune. În acest scop, tratatul susține soluționarea  diferendelor  prin mijloace paşnice, menținerea păcii, prevenirea conflictelor și consolidarea securității în Asia de Sud-Est. Prin urmare, normele şi principiile prevăzute în tratat corespund obiectivelor politicii externe şi de securitate comune a Uniunii. (3) De asemenca, tratatul asigură consolidarea cooperării în domeniile economic, comercial, social, tehnic şi ştiințific, precum şi accelerarea creşterii economice în regiune prin promovarea unei utilizări sporite a agriculturii și a indus- triilor naţiunilor din Asia de Sud-Est, a expansiunii comerţului lor și a îmbunătățirii infrastructurii lor economice. Astfel, tratatul promovează cooperarea cu țările în curs de dezvoltare din regiune și cooperarea economică, financiară şi tehnică cu țări, altele decât cele în curs de dezvoltare. Consiliul, în reuniunea sa din 4-5 decembrie 2006, a autorizat Preşedinția şi Comisia să negocieze aderarea Uniunii și a Comunității Europene la tratat. Prin scrisoarea din 7 decembrie 2006, Uniunea şi Comu- nitatea Europeană au informat Cambodgia, în calitatea sa de coordonator al ASEAN pentru relațiile cu Uniunea, cu privire la decizia sa de a depune o cerere în vederea aderării la tratat, cu condiţia respectării punctelor de vedere comune exprimate în scrisoare. La 28 mai 2009, Thailanda, care asigura preşedinția ASEAN la momentul respectiv, a făcut cunoscut acordul tuturor statelor din Asia de Sud-Est pentru aderarea Uniunii şi a Comunității Europene la tratat, sub rezerva intrării în vigoare a celui de al treilea protocol la tratat. Al treilea protocol la tratat, semnat la 23 iulie 2010, prevede aderarea organizațiilor regionale la tratat. Uniunea ar trebui, prin urmare, să adere la tratat după intrarea în vigoare a celui de-al treilea protocol la tratat, ADOPTĂ PREZENTA DECIZIE: Articolul 1 Se aprobă, în numele Uniunii, aderarea Uniunii la Tratatul de prietenie și cooperare în Asia de Sud-Est („tratatul”).